title: Euroopan parlamentin päätös (EU) 2016/2152, annettu 27 päivänä lokakuuta 2016, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka II – Eurooppa-neuvosto ja neuvosto

text:
               8.12.2016

               FI

               Euroopan unionin virallinen lehti

               L 333/50

         EUROOPAN PARLAMENTIN PÄÄTÖS (EU) 2016/2152,
   annettu 27 päivänä lokakuuta 2016,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka II – Eurooppa-neuvosto ja neuvosto
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015)377 – C8-0201/2015) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2014 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon 28. huhtikuuta 2016 tekemänsä päätöksen (5), jolla lykättiin päätöstä varainhoitovuotta 2014 koskevan vastuuvapauden myöntämisestä, sekä sen liitteenä olevan päätöslauselman,

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 55, 99, 164, 165 ja 166 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan toisen mietinnön (A8-0271/2016),

               1.

               epää neuvoston pääsihteeriltä vastuuvapauden Eurooppa-neuvoston ja neuvoston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 373, 10.11.2015, s. 1.

      (4)  EUVL C 377, 13.11.2015, s. 146.

      (5)  EUVL L 246, 14.9.2016, s. 20.

      (6)  EUVL L 298, 26.10.2012, s. 1.


title: 2008/969/EY,Euratom: Komission päätös, tehty 16 päivänä joulukuuta 2008 , komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä

text:
               20.12.2008

               FI

               Euroopan unionin virallinen lehti

               L 344/125

      KOMISSION PÄÄTÖS,
   tehty 16 päivänä joulukuuta 2008,
   komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä
   (2008/969/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1),
   ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008 (2),
   sekä katsoo seuraavaa:

               (1)

               Komissio, joka vastaa Euroopan unionin yleisen talousarvion ja kaikkien muiden yhteisöjen hallinnoimien varojen toteutuksesta moitteettoman varainhoidon periaatteen mukaisesti, on velvoitettu suojelemaan yhteisöjen taloudellisia etuja petollisilta menettelyiltä ja muulta laittomalta toiminnalta.

               (2)

               Voimassa oleva komission päätös ennakkovaroitusjärjestelmästä olisi korvattava tällä päätöksellä Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 93–96 artiklaan tehtyjen ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 vastaaviin säännöksiin tehtyjen muutosten sekä Euroopan tietosuojavaltuutetun antamien suositusten (3) johdosta.

               (3)

               Poissulkemisia koskevasta keskustietokannasta 17 päivänä joulukuuta 2008 annetulla komission asetuksella (EY, Euratom) N:o 1302/2008 (4) perustetaan tietokanta, joka sisältää yksityiskohtaiset tiedot avustus- ja hankintamenettelyjen ulkopuolelle suljetuista kolmansista osapuolista, ja annetaan yhteisöjen toimielimille, myös varainhoitoasetuksen 1 artiklan toisessa kohdassa mainituille toimielimille, toimeenpanovirastoille, varainhoitoasetuksen 185 artiklassa tarkoitetuille yhteisön elimille sekä jäsenvaltioiden ja kolmansien maiden viranomaisille, kansainvälisille järjestöille ja talousarvion täytäntöönpanoon osallistuville muille elimille käyttöoikeus tietokantaan.

               (4)

               Ennakkovaroitusjärjestelmällä pyritään varmistamaan, että komission ja sen toimeenpanovirastojen käytössä ovat jakelultaan rajoitetut tiedot sellaisista kolmansista osapuolista, jotka saattavat uhata yhteisöjen taloudellisia etuja ja mainetta tai mitä tahansa yhteisöjen hallinnoimia varoja.

               (5)

               Koska toimeenpanovirastot käyttävät toimintamäärärahojaan komission valtuuttamina tulojen ja menojen hyväksyjinä, niillä olisi oltava oikeus käyttää ennakkovaroitusjärjestelmää hallinto- ja toimintamäärärahojen hallinnointia varten samoin edellytyksin kuin komission yksiköillä.

               (6)

               Euroopan petostentorjuntavirastolla (OLAF) olisi oltava ennakkovaroitusjärjestelmän käyttöoikeus, jotta se voisi harjoittaa sille kuuluvaa tutkimus-, tiedonhankinta- ja petostentorjuntatoimintaa Euroopan petostentorjuntaviraston (OLAF) tutkimuksista 25 päivänä maaliskuuta 1999 annetun Euroopan parlamentin ja neuvoston asetuksen (EY) N:o 1073/1999 (5) 1 artiklan 2 kohdan ja Euroopan petostentorjuntaviraston (OLAF) tutkimuksista 25 päivänä toukokuuta 1999 annetun neuvoston asetuksen (Euratom) N:o 1074/1999 (6) nojalla.

               (7)

               Tilinpitäjän olisi huolehdittava ennakkovaroitusjärjestelmän hallinnoinnista. Toimivaltaisen tulojen ja menojen hyväksyjän, OLAFin ja sisäisen tarkastuksen (IAS) tehtävänä olisi pyytää, että varoitus kirjataan järjestelmään, sitä muutetaan tai se poistetaan järjestelmästä. Jotta valvonta säilyisi riittävänä, tällaiset pyynnöt olisi tehtävä tarkoituksenmukaisella hierarkian tasolla.

               (8)

               Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetussa Euroopan parlamentin ja neuvoston asetuksessa (EY) N:o 45/2001 (7) säädetään, että komission on henkilötietojen käsittelyssä noudatettava käsittelyn laillisuusvaatimuksia ja tiedonsiirrosta asetuksessa säädettyjä vaatimuksia ja että Euroopan tietosuojavaltuutettu suorittaa tietojenkäsittelyä koskevan ennakkotarkastuksen komission tietosuojavastaavan tekemän ilmoituksen perusteella.

               (9)

               Niiden henkilöiden oikeudet, joita koskevia tietoja on viety tai voidaan viedä ennakkovaroitusjärjestelmään, olisi vahvistettava tietosuojasäännöksissä Euroopan tietosuojavaltuutetun lausunnon mukaisesti. Säännöksissä, jotka koskevat oikeutta saada tietoa ennakkovaroitusjärjestelmään viedyistä tiedoista, olisi tehtävä ero laajempia tietosuojaoikeuksia nauttivien luonnollisten henkilöiden ja toisaalta oikeushenkilöiden välillä.

               (10)

               Tietyistä tietosuojaa koskevista oikeuksista voidaan tehdä asetuksen (EY) N:o 45/2001 20 artiklassa säädettyjä poikkeuksia, joita sovelletaan tapauskohtaisesti ja tilapäisesti. Näitä poikkeuksia saisi soveltaa ainoastaan se yksikkö, jonka tehtävänä on pyytää tietojen järjestelmään viemistä, muuttamista oikaisut mukaan lukien tai järjestelmästä poistamista.

               (11)

               Koska varainhoitoasetuksen 94 artiklan mukaiset poissulkemiset koskevat vain tiettyjä hankinta- ja avustusmenettelyjä, niitä koskevien varoitusten ei pitäisi olla W5-luokan varoituksia vaan kuulua uuteen W1d-luokkaan. W5-varoituksia olisi käytettävä poissulkemistapauksissa, jotka koskevat kaikkia hankinta-/avustusmenettelyjä.

               (12)

               Toimivaltaisen valtuutetun tulojen ja menojen hyväksyjän on yhteisön taloudellisten etujen suojelemiseksi ja varainhoitoasetuksen 96 artiklan soveltamista koskevaa komission päätöstä odotettaessa pyydettävä poissulkemisvaroituksen kirjaamista alustavasti, jos kolmannen osapuolen toiminta muodostaa lisäksi varainhoitoasetuksen 93 artiklan 1 kohdan c alakohdassa tarkoitetun ammatin harjoittamiseen liittyvän vakavan virheen. Tarkoituksena on varmistaa, että kyseisen kolmannen osapuolen kanssa ei tehdä sopimusta tai että sille ei myönnetä avustusta vireillä olevan seuraamusmenettelyn aikana.

               (13)

               Komission on noudatettava neuvoston asetuksia, joilla pannaan täytäntöön Euroopan unionista tehdyn sopimuksen 15 artiklan (yhteinen ulko- ja turvallisuuspolitiikka, YUTP) nojalla hyväksytyt yhteiset kannat ja joilla kielletään luovuttamasta mitään varoja tai taloudellisia resursseja suoraan tai välillisesti luonnollisten henkilöiden, oikeushenkilöiden, yhteisöjen tai muiden elinten käyttöön tai hyväksi,

         ON PÄÄTTÄNYT SEURAAVAA:
   1   JAKSO
   YLEISET SÄÄNNÖKSET
   1 artikla
   Kohde
   Tällä päätöksellä perustetaan komission ennakkovaroitusjärjestelmä Euroopan unionin yleisen talousarvion ja kaikkien muiden, yhteisöjen hallinnoimien varojen täytäntöönpanoa varten.
   2 artikla
   Määritelmät
   Tässä päätöksessä tarkoitetaan

               —

               ’kolmansilla osapuolilla’ ehdokkaita, tarjoajia, toimeksisaajia, tavarantoimittajia, palveluntarjoajia ja niiden alihankkijoita sekä avustusten hakijoita, avustusten saajia ja avustusten saajien toimeksisaajia sekä varainhoitoasetuksen 120 artiklan mukaisesti yhteisön avustuksen saajalta rahoitustukea saavia tahoja,

               —

               ’toimivaltaisella valtuutetulla tulojen ja menojen hyväksyjällä’ tulojen ja menojen hyväksyjää, jonka komissio on valtuuttanut varainhoitoasetuksen 59 artiklan mukaisesti ja joka on Euroopan yhteisöjen yleisen talousarvion, jäljempänä ’talousarvio’, täytäntöönpanoa koskevien sisäisten sääntöjen mukaisesti toimivaltainen, mukaan lukien toimeenpanovirastojen johtajat, ja varainhoitoasetuksen 59 artiklassa tarkoitettua edelleenvaltuutettua tulojen ja menojen hyväksyjää, joka toimii johtajana.

         3 artikla
   Ennakkovaroitukset
   1.   Ennakkovaroituksessa on oltava seuraavat tiedot:

               a)

               tunnistetiedot kolmansista osapuolista, jotka uhkaavat yhteisöjen taloudellisia etuja ja mainetta tai mitä tahansa muita yhteisöjen hallinnoimia varoja, koska he/ne ovat syyllistyneet tai heidän/niiden epäillään syyllistyneen petokseen tai vakavaan hallinnolliseen virheeseen tai joista on annettu takavarikkomääräys tai huomattava perintämääräys taikka jotka on suljettu menettelyjen ulkopuolelle varainhoitoasetuksen tai YUTP:n alaan liittyvien taloudellisten rajoitusten perusteella;

               b)

               tiedot henkilöistä, joilla on valtuudet edustaa kolmansina osapuolina olevia oikeushenkilöitä tai tehdä niitä koskevia päätöksiä tai valvoa niitä, jos kyseiset henkilöt itse uhkaavat yhteisön taloudellisia etuja ja mainetta tai mitä tahansa muita yhteisöjen hallinnoimia varoja a alakohdassa luetelluista syistä;

               c)

               varoituksen laji sekä syyt, joiden perusteella a alakohdassa tarkoitetut kolmannet osapuolet tai b alakohdassa tarkoitetut henkilöt ovat tällainen uhka, ja tarvittaessa varoituksen kesto ja varoituksesta vastaava yhteyshenkilö.

         2.   Sen estämättä, mitä asetuksen (EY, Euratom) N:o 1302/2008 1 artiklan 2 ja 3 kohdassa säädetään, ennakkovaroitusjärjestelmän tietoja saa käyttää ainoastaan talousarvion tai minkä tahansa muiden, yhteisöjen hallinnoimien varojen täytäntöönpanoon mukaan lukien avustus- ja hankintamenettelyt sekä maksut kolmansille osapuolille.
   Euroopan petostentorjuntavirasto (OLAF) voi käyttää tietoja tutkimuksiinsa asetuksen (EY) N:o 1073/1999 ja asetuksen (Euratom) N:o 1074/1999 nojalla samoin kuin tiedonhankinta- ja petostentorjuntatoimiinsa riskianalyysit mukaan lukien.
   4 artikla
   Ennakkovaroitusjärjestelmän hallinnointi
   1.   Komission tilinpitäjä tai tilinpitäjän alainen, jolle tilinpitäjä on varainhoitoasetuksen 62 artiklan nojalla siirtänyt tietyt tehtävät, jäljempänä ’tilinpitäjä’, huolehtii ennakkovaroitusjärjestelmän hallinnoinnista ja tarvittavista teknisistä järjestelyistä.
   Tilinpitäjä vie ennakkovaroitukset järjestelmään, muuttaa niitä tai poistaa ne toimivaltaisen valtuutetun tulojen ja menojen hyväksyjän, OLAFin ja sisäisen tarkastuksen (IAS) pyynnöstä.
   2.   Tilinpitäjä hyväksyy teknisiä näkökohtia koskevat täytäntöönpanotoimet ja määrittelee teknistä toteutusta tukevat menettelyt muun muassa turvallisuuden osalta.
   Tilinpitäjä ilmoittaa toimista komission yksiköille ja toimeenpanovirastoille.
   5 artikla
   Varoitusten kirjaamista, muuttamista tai poistamista koskevat pyynnöt
   1.   Kaikki varoitusten kirjaamista, muuttamista tai poistamista koskevat pyynnöt on osoitettava tilinpitäjälle.
   Pyyntöjä saavat tehdä ainoastaan toimivaltainen valtuutettu tulojen ja menojen hyväksyjä sekä OLAFin tai IAS:n pääjohtaja tai johtaja. Pyyntö on tehtävä liitteessä olevaa mallia noudattaen.
   2.   Yksikkö, joka on vahvistanut kolmannen osapuolen olevan jossakin 9 artiklassa kuvatuista tilanteista, lähettää ennakkovaroituspyynnön tilinpitäjälle ja jäljennöksen 7 artiklassa tarkoitetulle ennakkovaroitusjärjestelmän vastuuhenkilölle siinäkin tapauksessa, että kyseisestä kolmannesta osapuolesta on jo olemassa ennakkovaroitus.
   3.   Edellä 2 kohdassa kuvatun menettelyn mukaisesti ennakkovaroitusta pyytänyt yksikkö ilmoittaa liitteen mallia käyttäen tilinpitäjälle

               a)

               kaikista muutoksista asianomaisen ennakkovaroituksen sisältämiin tietoihin;

               b)

               ennakkovaroituksen poistamisesta sen jälkeen kun varoitukseen ei ole enää perustetta.

         Varoituksesta vastaavan yhteyshenkilön muuttumisesta voi sen sijaan lähettää kirjatun ilmoituksen.
   4.   Ennakkovaroituksen kirjaamista pyytänyt yksikkö vastaa myös varoituksen johdosta toteutettavien talousarvion täytäntöönpanotoimien koordinoinnista 15–22 artiklan mukaisesti.
   5.   Sellaista henkilöä koskevan varoituksen aktivointi, jolla on valtuudet edustaa tiettyä oikeushenkilöä tai tehdä sitä koskevia päätöksiä taikka valvoa sitä, edellyttää kyseistä oikeushenkilöä koskevasta pyynnöstä erillisen pyynnön tekemistä.
   6 artikla
   Ennakkovaroitusjärjestelmän käyttöoikeus ja käyttö
   1.   Komission yksiköt ja toimeenpanovirastot saavat suoraan käyttöönsä ennakkovaroitusjärjestelmän sisältämät tiedot komission kirjanpitojärjestelmän (ABAC) kautta.
   Paikallisjärjestelmästä vastaava komission yksikkö tai toimeenpanovirasto voi käyttää ABAC-järjestelmää ennakkovaroitusjärjestelmän tietojen saantiin edellyttäen, että paikallisjärjestelmän ja ABAC-järjestelmän tiedot ovat yhteensopivia.
   2.   Toimivaltainen valtuutettu tulojen ja menojen hyväksyjä tai tämän alainen tarkistaa, onko ennakkovaroitusjärjestelmässä kolmansia osapuolia koskeva varoitus seuraavissa vaiheissa:

               a)

               yksittäisten talousarviositoumusten tapauksessa ennen sitoumuksen tekemistä;

               b)

               kokonaistalousarviositoumusten tapauksessa ennen kokonaistalousarviositoumusta koskevan yksittäisen oikeudellisen sitoumuksen tekemistä;

               c)

               alustavien talousarviositoumusten tapauksessa ennen oikeudellisen sitoumuksen tekemistä, joka oikeuttaa myöhemmin suoritettaviin maksuihin.

         Jos c alakohdassa tarkoitetut sitoumukset kattavat henkilöstön palkat sekä kokouksiin ja kilpailuihin osallistumiseen liittyvien matkakulujen korvaukset, ennakkovaroitusjärjestelmään tehtäviä kirjauksia koskevaa ennakkotarkastusvelvoitetta ei sovelleta.
   Kun on kyse hankintasopimusten tekemisestä tai avustusten myöntämisestä, toimivaltainen valtuutettu tulojen ja menojen hyväksyjä tai tämän alainen tarkistaa viimeistään ennen päätöksen tekemistä, onko ennakkovaroitusjärjestelmässä varoitus.
   Jos hankintaviranomainen rajoittaa niiden ehdokkaiden määrää, joita on hankintailmoituksen julkaisemisen johdosta pyydetty tekemään tarjous tai neuvottelemaan rajoitetussa menettelyssä, kilpailullisessa neuvottelumenettelyssä tai neuvottelumenettelyssä, tarkistukset tehdään ennen kuin ehdokkaiden valinta on viety päätökseen.
   Toimivaltainen valtuutettu tulojen ja menojen hyväksyjä tai tämän alainen voi ennakkohyväksyntää edellyttävien alihankkijoiden tapauksessa päättää riskianalyysinsa perusteella jättää tarkistamatta, onko ennakkovaroitusjärjestelmässä varoitus.
   3.   Toimivaltainen valtuutettu tulojen ja menojen hyväksyjä tai tämän alainen tarkistaa 2 kohdan mukaisesti, onko ennakkovaroitusjärjestelmässä varoitus henkilöstä, jolla on valtuudet edustaa asianomaista kolmatta osapuolta tai tehdä sitä koskevia päätöksiä taikka valvoa sitä, seuraavissa tilanteissa:

               a)

               jos toimivaltainen valtuutettu tulojen ja menojen hyväksyjä tai tämän alainen katsoo tekemänsä riskianalyysin perusteella, että tarkistus on tarpeen;

               b)

               jos asiakirjat, joita toimivaltainen valtuutettu tulojen ja menojen hyväksyjä tai tämän alainen on pyytänyt todisteeksi siitä, että asianomainen kolmas osapuoli ei ole missään varainhoitoasetuksen 93 artiklan 1 kohdassa kuvatuista tilanteista, koskevat tällaisia henkilöitä.

         4.   Edellä 3 artiklan 1 kohdan c alakohdassa tarkoitettu varoituksesta vastaava yhteyshenkilö antaa pyynnöstä toimivaltaisen valtuutetun tulojen ja menojen hyväksyjän tai tämän alaisen käyttöön kaikki asiaa koskevat tiedot. Poissulkemisia koskevien varoitusten osalta sovelletaan asetuksen (EY, Euratom) N:o 1302/2008 12 artiklaa.
   5.   Edellä olevia 2–4 kohtaa sovelletaan myös ennakkomaksujärjestelmään 300 euroa ylittävien menojen osalta. Tällöin ennakoiden hoitaja tarkistaa hänelle annettujen tietojen perusteella, onko ennakkovaroitusjärjestelmässä varoitus, ennen kuin kolmannen osapuolen kanssa tehdään oikeudellinen sitoumus.
   7 artikla
   Ennakkovaroitusjärjestelmän vastuuhenkilöt
   1.   OLAFin tai IAS:n pääjohtaja ja kukin valtuutettu tulojen ja menojen hyväksyjä nimeää vähintään yhden alaisuudessaan toimivan virkamiehen tai väliaikaisen toimihenkilön ennakkovaroitusjärjestelmän vastuuhenkilöksi.
   Hän toimittaa tilinpitäjälle luettelon tehtävään nimetyistä henkilöistä ja luetteloon myöhemmin tehtävät muutokset.
   2.   Ennakkovaroitusjärjestelmän vastuuhenkilöllä on oikeus tutustua luetteloon kaikista niistä kolmansista osapuolista tai henkilöistä, joilla on valtuudet edustaa kolmansia osapuolia tai tehdä heitä/niitä koskevia päätöksiä taikka hallita heitä/niitä, joita koskeva varoitus on kirjattu ennakkovaroitusjärjestelmään. Ennakkovaroitusjärjestelmää koskevissa asioissa vastuuhenkilö huolehtii tiedonkulusta yksikön ja tilinpitäjän välillä. Vastuuhenkilö myös avustaa yksikköä sen pyytämiä ennakkovaroituksia koskevien tietojen siirtämisessä ja varoitusten johdosta toteutettavissa toimissa.
   3.   Tilinpitäjä julkaisee budjettipääosaston sisäisellä verkkosivustolla säännöllisesti ajantasaisen luettelon kaikista ennakkovaroitusjärjestelmän vastuuhenkilöistä.
   8 artikla
   Tietosuoja ja rekisteröityjen oikeudet
   1.   Toimivaltainen valtuutettu tulojen ja menojen hyväksyjä tai hänen alaisensa ilmoittaa tarjous- ja ehdotuspyynnöissä tai, silloin kun pyyntöä ei esitetä, ennen sopimuksen tekemistä tai avustuksen myöntämistä kolmansille osapuolille niitä koskevat tiedot, jotka saatetaan viedä ennakkovaroitusjärjestelmään, sekä tahot, joille tiedot saatetaan toimittaa. Jos kolmannet osapuolet ovat oikeushenkilöitä, toimivaltainen valtuutettu tulojen ja menojen hyväksyjä tai tämän alainen ilmoittaa nämä tiedot myös henkilöille, joilla on valtuudet edustaa kyseisiä oikeushenkilöitä tai tehdä päätöksiä niiden puolesta tai valvoa niitä.
   2.   Ennakkovaroituksen kirjaamista pyytänyt yksikkö vastaa suhteista niihin luonnollisiin henkilöihin ja oikeushenkilöihin, joita koskevat tiedot viedään ennakkovaroitusjärjestelmään, jäljempänä ’asianomainen rekisteröity’:

               a)

               Se ilmoittaa asianomaiselle rekisteröidylle sitä suoraan koskevien W5a-poissulkemisvaroitusten aktivointi-, päivitys- ja poistamispyynnöt ja niiden syyt.

               b)

               Se vastaa asianomaisten rekisteröityjen pyyntöihin korjata tai täydentää henkilötietoja sekä kaikkiin muihin rekisteröityjen esittämiin pyyntöihin ja kysymyksiin.

         Varoituksen kirjaamista pyytänyt yksikkö saattaa kuitenkin päättää soveltaa asetuksen (EY) N:o 45/2001 20 artiklan 1 kohdassa säädettyjä rajoituksia.
   3.   Edellä 2 kohdassa säädettyjä tiedonantovaatimuksia rajoittamatta asianmukaisesti tunnistettu luonnollinen henkilö voi pyytää tilinpitäjältä tietoa siitä, onko hänet kirjattu ennakkovaroitusjärjestelmään.
   Jollei asetuksen (EY) N:o 45/2001 20 artiklan 1 kohdan soveltamista koskevasta, ennakkovaroituksen kirjaamista pyytäneen yksikön tekemästä päätöksestä muuta johdu, tilinpitäjä ilmoittaa henkilölle kirjallisesti tai sähköisesti, onko tämä kirjattu ennakkovaroitusjärjestelmään.
   Jos henkilö on kirjattu järjestelmään, tilinpitäjä liittää ilmoitukseen tiedot, joita henkilöstä on sinne tallennettu. Tilinpitäjä ilmoittaa asiasta varoituksen kirjaamista pyytäneelle yksikölle.
   4.   Poistetut varoitukset ovat käytettävissä ainoastaan tarkastus- ja tutkintatarkoituksiin, eivätkä ne näy ennakkovaroitusjärjestelmän käyttäjille.
   Luonnollisia henkilöitä koskeviin varoituksiin sisältyvät henkilötiedot ovat käytettävissä kyseisiin tarkoituksiin ainoastaan viiden vuoden ajan varoituksen poistamisesta.
   2   JAKSO
   ENNAKKOVAROITUSJÄRJESTELMÄÄN TALLENNETUT TIEDOT
   9 artikla
   Varoitusluokat
   Ennakkovaroitukset jaetaan niiden kirjaamista pyytävän yksikön tietoon saatettujen seikkojen luonteen tai vakavuuden mukaan viiteen luokkaan:

               1)

               W1, kun tietojen perusteella on riittävä syy uskoa, että järjestelmään todennäköisesti kirjataan havainnot petoksesta tai vakavasta hallinnollisesta virheestä tai kun varainhoitoasetuksen 94 artiklan nojalla tapahtuvan kolmannen osapuolen poissulkemisen johdosta olisi toteutettava varotoimenpiteitä;

               2)

               W2, kun kolmannesta osapuolesta on tehty vakavaa hallinnollista virhettä tai petosta koskevia havaintoja;

               3)

               W3, kun kolmas osapuoli on joko sellaisten oikeudenkäynnin kohteena, johon liittyy takavarikkomääräyksen tiedoksiantaminen, tai jota vastaan käydään oikeutta vakavasta hallinnollisesta virheestä tai petoksesta;

               4)

               W4, kun komissio on antanut kolmatta osapuolta koskevan perintämääräyksen, joka ylittää tietyn summan ja jonka maksaminen on viivästynyt huomattavasti;

               5)

               W5, kun kolmas osapuoli on suljettu menettelyjen ulkopuolelle varainhoitoasetuksen tai YUTP:n alaan liittyvien taloudellisten rajoitusten käyttöönotosta annettujen neuvoston asetusten nojalla.

         10 artikla
   W1-varoitukset
   1.   OLAF pyytää W1a-varoituksen aktivointia, jos sen tutkimusten perusteella on varhaisessa vaiheessa riittävä syy uskoa, että järjestelmään todennäköisesti kirjataan kolmansia osapuolia koskevat havainnot vakavasta hallinnollisesta virheestä tai petoksesta, varsinkin jos kyseiset osapuolet saavat tai ovat saaneet yhteisön varoja. OLAF ilmoittaa tällaisista pyynnöistä ennakkovaroitusjärjestelmästä asianomaisessa yksikössä vastaavalle henkilölle.
   2.   OLAF ja IAS pyytävät W1b-varoituksen aktivointia, jos niiden tutkimusten perusteella on riittävä syy uskoa, että järjestelmään todennäköisesti kirjataan kolmansia osapuolia koskevat lopulliset havainnot vakavasta hallinnollisesta virheestä tai petoksesta, varsinkin jos kyseiset osapuolet saavat tai ovat saaneet yhteisön varoja. Ne ilmoittavat tällaisista pyynnöistä ennakkovaroitusjärjestelmästä asianomaisessa yksikössä vastaavalle henkilölle.
   3.   Toimivaltainen valtuutettu tulojen ja menojen hyväksyjä pyytää W1c-varoituksen aktivointia, jos tilintarkastustuomioistuimen tai toimivaltaisen valtuutetun tulojen ja menojen hyväksyjän alaisen sisäisen tarkastuksen tutkimusten tai minkä tahansa muun kyseisen tulojen ja menojen hyväksyjän vastuulla tehdyn tai sen tietoon saatetun tarkastuksen tai tutkimuksen perusteella on riittävä syy uskoa, että järjestelmään todennäköisesti kirjataan kolmansia osapuolia koskevat lopulliset havainnot vakavasta hallinnollisesta virheestä tai petoksesta, varsinkin jos kyseiset osapuolet saavat tai ovat saaneet tämän vastuualueeseen kuuluvia yhteisön varoja.
   4.   Toimivaltainen valtuutettu tulojen ja menojen hyväksyjä pyytää W1d-varoituksen aktivointia, kun tämä sulkee ehdokkaan, tarjoajan tai hakijan yksittäisen sopimuksen tekomenettelyn tai avustuksen myöntämismenettelyn ulkopuolelle varainhoitoasetuksen 94 artiklan a tai b alakohdan mukaisesti.
   Asetuksen (EY, Euratom) N:o 1302/2008 10 artiklan 4 kohdan nojalla kirjatut poissulkemisvaroitukset katsotaan ennakkovaroitusjärjestelmässä W1d-varoituksiksi.
   5.   W1-varoitus pysyy aktiivisena enintään kuusi kuukautta. Se poistuu automaattisesti. Jos ennakkovaroitus on syytä säilyttää, eikä sitä voida kyseisen määräajan kuluessa korvata toisentyyppisellä varoituksella, siitä on tehtävä uusi pyyntö.
   11 artikla
   W2-varoitukset
   1.   OLAF ja IAS pyytävät W2a-varoituksen aktivointia, jos niiden tutkimukset johtavat havaintoihin kolmansia osapuolia koskevasta vakavasta hallinnollisesta virheestä tai petoksesta, varsinkin jos kyseiset osapuolet saavat tai ovat saaneet yhteisön varoja.
   2.   Toimivaltainen valtuutettu tulojen ja menojen hyväksyjä pyytää W2b-varoituksen aktivointia, jos Euroopan tilintarkastustuomioistuimen tai toimivaltaisen valtuutetun tulojen ja menojen hyväksyjän alaisen sisäisen tarkastuksen tutkimuksissa tai missä tahansa muussa kyseisen tulojen ja menojen hyväksyjän vastuulla tehdyssä tai sen tietoon saatetussa tarkastuksessa tai tutkimuksessa on annettu kirjalliset havainnot kolmansia osapuolia koskevasta vakavasta hallinnollisesta virheestä tai petoksesta, varsinkin jos kyseiset osapuolet saavat tai ovat saaneet tämän vastuualueeseen kuuluvia yhteisön varoja.
   3.   W2-varoitus pysyy aktiivisena enintään kuusi kuukautta. Se poistuu automaattisesti. Jos ennakkovaroitus on syytä säilyttää, eikä sitä voida kyseisen määräajan kuluessa korvata toisentyyppisellä varoituksella, siitä on tehtävä uusi pyyntö.
   12 artikla
   W3-varoitukset
   1.   Tilinpitäjä kirjaa W3a-varoituksen saatuaan pääsihteeristöstä ilmoituksen kolmatta osapuolta koskevasta takavarikkomääräyksestä.
   2.   Toimivaltainen valtuutettu tulojen ja menojen hyväksyjä pyytää W3b-varoituksen aktivointia, jos on tiedossa, että kolmansia osapuolia, varsinkin jos kyseiset osapuolet saavat tai ovat saaneet tämän vastuualueeseen kuuluvia yhteisön varoja, vastaan käydään oikeutta vakavasta hallinnollisesta virheestä tai petoksesta.
   Jos OLAFin omat tutkimukset johtavat tällaiseen oikeudenkäyntiin tai jos OLAF tarjoaa oikeudenkäynnissä apua tai toteuttaa siihen liittyviä jatkotoimia, OLAF pyytää vastaavan W3b-varoituksen aktivointia.
   3.   W3-varoitus pysyy aktiivisena, kunnes lainvoimainen tuomio on annettu tai asia on ratkaistu muulla tavoin.
   13 artikla
   W4-varoitukset
   1.   Tilinpitäjä kirjaa W4-varoituksen sellaisista kolmansista osapuolista, joista komissio on antanut perintämääräyksen, joka ylittää tietyn summan ja jonka maksaminen on viivästynyt huomattavasti.
   2.   Tilinpitäjä laatii sisäiset ohjeet raja-arvoista, joita on noudatettava kyseisiä summia ja W4-varoitusten kirjaamisen määräaikaa määriteltäessä.
   3.   W4-varoitus pysyy aktiivisena niin kauan kuin velka on suorittamatta. Tilinpitäjä poistaa varoituksen, kun velka on suoritettu.
   14 artikla
   W5-varoitukset
   1.   Asetuksen (EY, Euratom) N:o 1302/2008 10 artiklan 1–3 kohdan nojalla kirjatut poissulkemisvaroitukset katsotaan ennakkovaroitusjärjestelmässä W5a-varoituksiksi.
   2.   W5b-varoitus kirjataan asianomaisesta lainsäädännöstä vastaavan komission yksikön pyynnöstä, kun pyyntö koskee sellaisia luonnollisia henkilöitä, oikeushenkilöitä, yhteisöjä tai muita elimiä, joista pidetään luetteloa YUTP:n alaan kuuluvien taloudellisten rajoitusten käyttöönotosta annetun neuvoston asetuksen mukaisesti, niin pitkäksi aikaa kuin asianomainen henkilö, yhteisö tai muu elin on luettelossa. Varoituksessa on mainittava asianomainen rajoitusten käyttöönotosta annettu asetus tai täytäntöönpanosäädös.
   3.   Poissulkemisvaroitusten kirjaamisessa pätevät seuraavat säännöt:

               a)

               Jos toimivaltainen valtuutettu tulojen ja menojen hyväksyjä aikoo sulkea kolmannen osapuolen menettelyjen ulkopuolelle varainhoitoasetuksen 93 artiklan 1 kohdan a–e alakohdan nojalla, hänen on annettava asianomaiselle kolmannelle osapuolelle mahdollisuus esittää näkemyksensä kirjallisesti. Kolmannelle osapuolelle on annettava tähän tarkoitukseen vähintään 14 kalenteripäivää. Ennen kolmannen osapuolen poissulkemista 93 artiklan 1 kohdan c alakohdan nojalla, toimivaltainen valtuutettu tulojen ja menojen hyväksyjä kuulee oikeudellista yksikköä ja budjettipääosastoa asiasta.
               Poissulkemisen kestoa koskevaa komission mahdollista päätöstä odotettaessa toimivaltainen valtuutettu tulojen ja menojen hyväksyjä pyytää asetuksen (EY, Euratom) N:o 1302/2008 9 artiklan 2 kohdan mukaisesti poissulkemisvaroituksen kirjaamista alustavasti ja siirtää asian mahdollisimman pian komission käsiteltäväksi. Toimivaltainen valtuutettu tulojen ja menojen hyväksyjä saattaa yhteisöjen taloudellisten etujen suojelemiseksi pyytää W5a-poissulkemisvaroituksen kirjaamista alustavasti jo ennen kuin asianomaiselle kolmannelle osapuolelle on annettu mahdollisuus ilmaista näkemyksensä. Vaihtoehtoisesti hän voi pyytää W2-varoituksen kirjaamista.

               b)

               Aina kun toimivaltainen valtuutettu tulojen ja menojen hyväksyjä aikoo panna vireille varainhoitoasetuksen 96 artiklan mukaisen menettelyn, hänen on annettava asianomaiselle kolmannelle osapuolelle mahdollisuus ilmaista näkemyksensä kirjallisesti. Kolmannelle osapuolelle on annettava tähän tarkoitukseen vähintään 14 kalenteripäivää.
               Toimivaltaisen valtuutetun tulojen ja menojen hyväksyjän on oikeudellista yksikköä ja budjettipääosastoa kuultuaan ja komission mahdollista päätöstä hallinnollisista seuraamuksista odotettaessa pyydettävä asetuksen (EY, Euratom) N:o 1302/2008 9 artiklan 2 kohdan mukaisesti W5a-poissulkemisvaroituksen kirjaamista alustavasti, jos kolmannen osapuolen toiminta muodostaa lisäksi varainhoitoasetuksen 93 artiklan 1 kohdan c alakohdassa tarkoitetun ammatin harjoittamiseen liittyvän vakavan virheen.

               c)

               W5a-varoituksen lopullista kirjaamista koskevissa, varainhoitoasetuksen 93 artiklan 1 kohdan b, c, e tai f alakohdan mukaisesti tehdyissä pyynnöissä on ilmoitettava komission päättämä poissulkemisen kesto.

         3   JAKSO
   ENNAKKOVAROITUSTEN SEURAUKSET TALOUSARVION TÄYTÄNTÖÖNPANON KANNALTA
   15 artikla
   Ennakkovaroitusten vaikutus talousarviotapahtumiin
   1.   Tilinpitäjä keskeyttää kaikki maksut edunsaajalle, josta on kirjattu W2-, W3-, W4- tai W5-varoitus. Hän ilmoittaa asiasta toimivaltaiselle valtuutetulle tulojen ja menojen hyväksyjälle ja pyytää tätä ilmoittamaan, miksi maksu pitäisi suorittaa W2-, W3b- tai W5a-varoituksesta huolimatta.
   2.   Preventiivisten takavarikkomääräysten johdosta annettuja W5b- ja W3a-varoituksia lukuun ottamatta maksut, joiden voidaan osoittaa olevan maksettavaksi erääntyviä sen jälkeen kun toimivaltainen valtuutettu tulojen ja menojen hyväksyjä on tehnyt asetuksen (EY, Euratom) N:o 2342/2002 106 artiklan 4 kohdan mukaiseen tai, kuten 18 artiklan 1 kohdan b alakohdassa ja 22 artiklan 1 kohdan a alakohdassa esitetään, sopimuksen tai avustuksen ehtojen mukaiseen maksuajan keskeyttämiseen liittyvät tarkastukset, on suoritettava viivytyksettä.
   Tilinpitäjä voi vapauttaa keskeytetyn maksun vasta saatuaan toimivaltaiselta valtuutetulta tulojen ja menojen hyväksyjältä perustellun vahvistuksen siitä, että erääntyväksi todettu maksu suoritetaan. Ilman vahvistusta maksu pysyy keskeytettynä ja maksumääräys lähetetään tarvittaessa takaisin toimivaltaiselle valtuutetulle tulojen ja menojen hyväksyjälle.
   Jos maksu vapautetaan varainhoitoasetuksen 73 artiklan ja asetuksen (EY, Euratom) N:o 2342/2002 83 artiklan mukaisesti kuittaamalla W4-varoituksen johdosta tai kun maksu on suoritettu täytäntöönpanokelpoisen takavarikkomääräyksen johdosta, tilinpitäjä laatii asiasta kirjatun ilmoituksen.
   3.   Sellaisen kolmannen osapuolen osalta, josta on olemassa W5-varoitus, ei voida tehdä yksittäistä talousarviositoumusta, kirjata kokonaissitoumukseen perustuvaa oikeudellista sitoumusta talousarviokirjanpitoon eikä tehdä alustavaan sitoumukseen perustuvaa oikeudellista sitoumusta.
   16 artikla
   W1-varoituksen seuraukset
   W1-varoitus kirjataan ainoastaan tiedoksi, eikä siitä voi seurata muuta kuin tehostettuja seurantatoimenpiteitä.
   17 artikla
   W2-, W3b- ja W4-varoitusten seuraukset sopimusten tekomenettelyjen ja avustusten myöntämismenettelyjen kannalta
   1.   Jos ennakkovaroitusjärjestelmässä on kirjattuna W2-, W3b- tai W4-varoitus silloin kun toimivaltainen valtuutettu tulojen ja menojen hyväksyjä tai tämän alainen tekee 6 artiklan 2 kohdan a alakohdassa tarkoitetun tarkistuksen, tämä ilmoittaa sopimuksen tekemistä tai avustuksen myöntämistä arvioivalle komitealle varoituksesta menettelyvaiheen sen salliessa, jos kyseinen varoitus muodostaa uuden seikan, joka olisi otettava huomioon sopimuksen tai avustuksen valintaperusteiden yhteydessä. Toimivaltainen valtuutettu tulojen ja menojen hyväksyjä ottaa tiedon huomioon varsinkin siinä tapauksessa, että asianomainen ennakkovaroitusjärjestelmään kirjattu kolmas osapuoli on arviointikomitean luettelon kärjessä.
   2.   Jos kolmas osapuoli, josta on W2-, W3b- tai W4-varoitus, on arviointikomitean luettelon kärjessä, toimivaltainen valtuutettu tulojen ja menojen hyväksyjä ottaa asianmukaisesti huomioon velvollisuuden suojella yhteisön taloudellisia etuja ja mainetta, varoituksen perustelujen luonteen ja vakavuuden, sopimuksen tai avustuksen määrän ja keston sekä tarvittaessa täytäntöönpanon kiireellisyyden ja tekee jonkin seuraavista päätöksistä:

               a)

               tekee kolmannen osapuolen kanssa sopimuksen tai myöntää tälle avustuksen ennakkovaroituksesta huolimatta ja huolehtii siitä, että tehostetut seurantatoimenpiteet toteutetaan;

               b)

               jos varoitus asettaa alkuperäisen arvion valinta- ja myöntämisperusteiden täyttymisestä tosiasiallisesti kyseenalaiseksi, tekee sopimuksen toisen tarjoajan kanssa tai myöntää avustuksen toiselle hakijalle valinta- ja myöntämisperusteiden täyttymistä koskevasta arviointikomitean arviosta poikkeavan arvion perusteella ja perustelee päätöksensä;

               c)

               päättää menettelyn tekemättä sopimusta ja perustelee päätöksensä tarjoajalle toimitettavissa tiedoissa.

         Jos toimivaltainen valtuutettu tulojen ja menojen hyväksyjä päättää menettelyn päättämisestä c alakohdan mukaisesti, sopimus voidaan tehdä uudessa menettelyssä käyttämällä rajoitettua menettelyä kiireellisiä tapauksia varten asetuksen (EY, Euratom) N:o 2342/2002 142 artiklassa säädettyjä määräaikoja noudattaen.
   18 artikla
   W2-, W3b- ja W4-varoitusten seuraukset tehtyjen sopimusten ja myönnettyjen avustusten kannalta
   1.   Jos W2-, W3b- tai W4-varoitus on kirjattu syistä, jotka liittyvät olemassa olevan sopimuksen tai avustuksen täytäntöönpanoon, sopimuksen tekemiseen, avustuksen myöntämiseen tai asiaankuuluvaan teko-/myöntämismenettelyyn, toimivaltainen valtuutettu tulojen ja menojen hyväksyjä ottaa asianmukaisella tavalla huomioon riskit, varoituksen luonteen ja perustelut, varoituksen todennäköiset seuraukset sopimuksen tai avustuksen täytäntöönpanolle erityisesti määrän, keston ja tarvittaessa avustuksen kiireellisyyden osalta ja voi tämän jälkeen toteuttaa yhden tai useamman seuraavista toimista:

               a)

               päättää antaa toimeksisaajan jatkaa sopimuksen täytäntöönpanoa tai edunsaajan jatkaa avustuksen täytäntöönpanoa olosuhteissa, joissa seurantatoimenpiteitä on tehostettu;

               b)

               keskeyttää maksuajan asetuksen (EY, Euratom) N:o 2342/2002 106 artiklan 4 kohdan mukaisesti lisätarkistusta varten varmistuakseen ennen uusien maksujen suorittamista siitä, että menot ovat tukikelpoisia, ja tämän jälkeen suorittaa erääntyvät maksut;

               c)

               keskeyttää sopimuksen tai avustuksen täytäntöönpano varainhoitoasetuksen 103 ja 119 artiklan mukaisesti;

               d)

               päättää sopimus tai avustus edellyttäen, että siihen sisältyy sen salliva lauseke.

         2.   Jos W2-, W3b- tai W4-varoitusta ei ole kirjattu olemassa olevaan sopimukseen tai avustukseen tai asiaankuuluvaan teko-/myöntämismenettelyyn liittyvistä syistä, toimivaltainen valtuutettu tulojen ja menojen hyväksyjä voi riippuen varoituksen lajista ja seurauksista, joita sillä todennäköisesti on olemassa olevan sopimuksen tai avustuksen täytäntöönpanoon, ja riskit, myös tuomioistuinmenettelyn riskin, asianmukaisesti huomioon ottaen toteuttaa seuraavat toimet:

               a)

               soveltaa yhtä tai useampaa 1 kohdan a ja b alakohdassa tarkoitetuista vaihtoehdoista;

               b)

               päättää sopimuksen tai avustuksen edellyttäen, että siihen sisältyy lauseke, joka mahdollistaa päättämisen uusien seikkojen ilmaantuessa, jos kyseiset uudet seikat ovat omiaan viemään komission luottamuksen ja uhkaamaan yhteisöjen mainetta.

         19 artikla
   W3a-varoituksen seuraukset
   1.   Jos kolmannesta osapuolesta on W3a-varoitus, joka vastaa preventiivistä takavarikkomääräystä, tilinpitäjä pitää kaikki maksut keskeytettyinä, kunnes tuomioistuin on tehnyt lopullisen päätöksen päävelkojan saamisista, jos asiassa sovellettava kansallinen laki niin vaatii. Jos preventiivinen takavarikkomääräys on tuomiossa (ranskaksi cantonnement) rajattu määrättyyn summaan, tilinpitäjä keskeyttää maksut kyseiseen määrään asti.
   2.   Jos kolmannesta osapuolesta on W3a-varoitus, joka vastaa täytäntöönpanokelpoista takavarikkomääräystä, toimivaltainen valtuutettu tulojen ja menojen hyväksyjä tai tämän alainen tiiviissä yhteistyössä tilinpitäjän kanssa suorittaa velkojalle maksun, joka komission tai toimeenpanoviraston piti alun perin maksaa takavarikkomääräyksen kohteena olevalle osapuolelle, takavarikoitavaan määrään asti.
   3.   Edellä olevia 2 ja 3 kohtaa sovelletaan, paitsi jos takavarikkomääräyksen täytäntöönpano on omiaan häiritsemään komission tai toimeenpanoviraston toimintaa. Tällöin tilinpitäjä vetoaa erioikeuksista ja vapauksista tehdyn pöytäkirjan 1 artiklaan.
   20 artikla
   W4-varoituksen seuraukset
   1.   Jos kolmannesta osapuolesta on W4-varoitus, tilinpitäjä selvittää poikkeuksetta mahdollisuuden kuitata yhteisön saatavat kolmannelle osapuolelle alun perin tarkoitetulla maksulla varainhoitoasetuksen 73 artiklan ja asetuksen (EY, Euratom) N:o 2342/2002 83 artiklan mukaisesti.
   2.   Toimivaltainen valtuutettu tulojen ja menojen hyväksyjä ottaa nämä tiedot huomioon ennen uuden sopimuksen tekemistä kolmannen osapuolen kanssa tai uuden avustuksen myöntämistä kolmannelle osapuolelle.
   21 artikla
   W5-varoituksen seuraukset sopimusten tekomenettelyjen ja avustusten myöntämismenettelyjen kannalta
   Toimivaltainen valtuutettu tulojen ja menojen hyväksyjä sulkee kolmannen osapuolen, josta on olemassa W5-varoitus, sopimuksen tekomenettelyn tai avustuksen myöntämismenettelyn ulkopuolelle poissulkemisperusteiden arviointivaiheessa varainhoitoasetuksen 93 artiklan ja 114 artiklan 3 kohdan mukaisesti tai YUTP:n alaan kuuluvien taloudellisten rajoitusten käyttöönotosta annetun neuvoston asetuksen mukaisesti.
   22 artikla
   W5-varoituksen erityiset seuraukset tehtyjen sopimusten ja myönnettyjen avustusten kannalta
   1.   Jos W5a-varoitus on kirjattu syistä, jotka ovat omiaan vaikuttamaan jo allekirjoitettujen sopimusten tai myönnettyjen avustusten täytäntöönpanoon, toimivaltainen valtuutettu tulojen ja menojen hyväksyjä toteuttaa seuraavat toimet:

               a)

               jos sopimuksen tai avustuksen ehdot sen sallivat ja jos W5-varoituksen syy liittyy tehdyn sopimuksen tai myönnetyn avustuksen täytäntöönpanoon tai sopimuksen tekemiseen tai avustuksen myöntämiseen:

                           i)

                           keskeyttää maksut tarkistusta varten, suorittaa tosiasiallisesti maksettavaksi erääntyvät/erääntyneet maksut ja perii takaisin aiheettomasti maksetut maksut, mahdollisuuksien mukaan kuittaamalla ne aiheellisilla maksuilla;

                           ii)

                           päättää sopimuksen tai avustuksen;

               b)

               kaikissa muissa tapauksissa soveltaa yhtä 18 artiklan 1 kohdassa tarkoitetuista vaihtoehdoista.

         2.   Jollei Euroopan unionista tehdyn sopimuksen 15 artiklan nojalla hyväksyttyjen yhteisten kantojen täytäntöönpanosta annetuista neuvoston asetuksista, joihin W5b-varoitukset perustuvat, muuta johdu, sovelletaan seuraavia sääntöjä:

               a)

               varoja ei saa suoraan eikä välillisesti luovuttaa asianomaisessa neuvoston asetuksessa lueteltujen luonnollisten henkilöiden, oikeushenkilöiden, yhteisöjen tai elinten käyttöön tai hyväksi;

               b)

               taloudellisia resursseja ei saa suoraan eikä välillisesti luovuttaa asianomaisessa neuvoston asetuksessa lueteltujen luonnollisten henkilöiden, oikeushenkilöiden, yhteisöjen tai elinten käyttöön tai hyväksi.

         23 artikla
   Siirtäminen komission käsiteltäväksi
   Poikkeuksellisissa olosuhteissa mukaan lukien tilanteet, joissa riskit liittyvät maineeseen tai ovat luonteeltaan poliittisia, ja jos 15–22 artikla ei tarjoa sopivaa ratkaisua, toimivaltainen valtuutettu tulojen ja menojen hyväksyjä siirtää asian sen komission jäsenen käsiteltäväksi, joka vastaa asianomaisesta politiikan alasta ja joka voi puolestaan siirtää asian komission käsiteltäväksi.
   Pääsihteeristö on pidettävä ajan tasalla kaikista vaiheista.
   4   JAKSO
   SIIRTYMÄ- JA LOPPUSÄÄNNÖKSET
   24 artikla
   Siirtymäsäännökset
   1.   Yksikkö, joka on pyytänyt ennakkovaroituksen kirjaamista ennen tämän päätöksen tekemistä, vastaa sen pyynnöstä kirjattuihin varoituksiin tehtävistä muutoksista ja varoitusten poistamisesta tämän päätöksen mukaisesti.
   2.   Toimivaltaisen valtuutetun tulojen ja menojen hyväksyjän varainhoitoasetuksen 93 artiklan 1 kohdan b ja e alakohdan nojalla ennen 1 päivää toukokuuta 2007 päättämien poissulkemisten kestoa määritettäessä on otettava huomioon kansallisen lain mukainen rikosrekisterimerkintöjen voimassaoloaika. Tällaisten poissulkemisten enimmäiskesto on neljä vuotta tuomion tiedoksiantamispäivästä lukien. Jos enimmäiskestoaika on kulunut umpeen, toimivaltainen valtuutettu tulojen ja menojen hyväksyjä pyytää varoituksen poistamista.
   25 artikla
   Ennakkovaroitusjärjestelmästä tehdyn päätöksen kumoaminen
   Ennakkovaroitusjärjestelmästä tehty komission päätös K(2004) 193/3 (8) kumotaan 1 päivänä tammikuuta 2009.
   26 artikla
   Soveltaminen
   Tätä päätöstä sovelletaan 1 päivästä tammikuuta 2009.
   27 artikla
   Julkaiseminen
   Tämä päätös julkaistaan tiedoksi Euroopan unionin virallisessa lehdessä.
   Se liitetään Euroopan yhteisöjen yleisen talousarvion täytäntöönpanoa koskeviin sisäisiin sääntöihin.

      Tehty Brysselissä 16 päivänä joulukuuta 2008.

            Komission puolesta

         Dalia GRYBAUSKAITĖ

            Komission jäsen

      (1)  EYVL L 248, 16.9.2002, s. 1,

      (2)  EUVL L 78, 19.3.2008, s. 1.

      (3)  Euroopan tietosuojavaltuutetun lausunto ennakkovaroitusjärjestelmää koskevasta komission tietosuojavastaavalta saadusta ennakkotarkastusilmoituksesta, asia 2005/120, 6.12.2006.

      (4)  Katso tämän virallisen lehden sivu 12.

      (5)  EYVL L 136, 31.5.1999, s. 1.

      (6)  EYVL L 136, 31.5.1999, s. 8.

      (7)  EYVL L 8, 12.1.2001, s. 1.

      (8)  Ei julkaistu virallisessa lehdessä.

      LIITE
      Poissulkemisia koskeva tietokanta / ennakkovaroitusjärjestelmä – pyyntö tietojen tallentamiseksi, muuttamiseksi tai poistamiseksi – komission valtuutettu tulojen ja menojen hyväksyjä, toimeenpanovirastot, IAS ja OLAF

         Huom. Yksi pyyntö varoitusta kohden

      Pyyntö on toimitettava turvaluokiteltuihin tietoihin sovellettavaa menettelyä noudattaen. Pyyntö on toimitettava yhdessä suljetussa kirjekuoressa.


Avis juridique important

|

31990D0067

90/67/ETY: Komission päätös, tehty 9 päivänä helmikuuta 1990, kokeisiin ja muihin tieteellisiin tarkoituksiin käytettävien eläinten suojelua käsittelevän neuvoa-antavan komitean perustamisesta

Virallinen lehti nro L 044 , 20/02/1990 s. 0030 - 0031 Suomenk. erityispainos Alue 15 Nide 9 s. 0172  Ruotsink. erityispainos Alue 15 Nide 9 s. 0172

KOMISSION PÄÄTÖS,tehty 9 päivänä helmikuuta 1990,kokeisiin ja muihin tieteellisiin tarkoituksiin käytettävien eläinten suojelua käsittelevän neuvoa-antavan komitean perustamisesta (90/67/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäkokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä 24 päivänä marraskuuta 1986 annetussa direktiivissä 86/609/ETY(1) ja erityisesti sen 22 artiklan 3 kohdassa säädetään, että komissio perustaa pysyvän neuvoa-antavan komitean, joka muodostuu jäsenvaltioiden edustajista,kyseisen direktiivin tarkoituksena on varmistaa kokeisiin ja muihin tieteellisiin tarkoituksiin käytettävien eläinten osalta kyseisten eläinten suojeluun liittyvien jäsenvaltioiden lakien, asetusten ja hallinnollisten määräysten lähentäminen siten, että ei vaikuteta yhteismarkkinoiden luomiseen tai toimintaan erityisesti aiheuttamalla kilpailun vääristymiä tai kaupan esteitä,tämä tavoitteen saavuttamiseksi direktiivissä säädetään muun muassa, että on tarpeen välttää kokeiden päällekkäisyyden vaara; näin ollen on suotavaa, että komissiota avustaa asianmukaisen tietojenvaihdon järjestämisessä elävillä eläimillä tehtävien kokeiden alalla pysyvä neuvoa-antava komitea,komissio voi yleisemmin ottaen vastata tehokkaasti direktiivin soveltamisessa esiintulleisiin kysymyksiin ainoastaan, jos sitä avustavat eläinkokeiden alan erityisasiantuntijat, joilla on hyvä käytännön hallinto- ja lainsäädäntökokemus jäsenvaltioissa, jakomission yksiköissä neuvoa-antavista komiteoista saadun kokemuksen perusteella on tarpeen antaa komitealle oikeudellinen asema,ON PÄÄTTÄNYT SEURAAVAA:1 artikla Perustetaan komission yhteyteen kokeisiin ja muihin tieteellisiin tarkoituksiin käytettävien eläinten suojelua käsittelevä neuvoa-antava komitea, jäljempänä `komitea`.2 artikla Komitean tehtävänä on avustaa komissiota asianmukaisen, direktiivin 86/609/ETY 22 artiklan 3 kohdan mukaisen tietojenvaihdon järjestämisessä ja kyseisen direktiivin soveltamisessa esiintulleissa kysymyksissä.3 artikla Kutakin jäsenmaata edustaa komiteassa kaksi virkamiestä direktiivin 86/609/ETY 6 artiklan 1 kohdan mukaisesti nimetystä kansallisesta viranomaisesta. Jäsenvaltiot, joissa on nimetty enemmän kuin yksi tällainen viranomainen, ilmoittavat komissiolle sen viranomaisen, josta kyseiset kaksi edustajaa on valittava.Komitean jäsenet voivat missä tahansa tilanteessa nimetä oman harkintansa mukaan asianmukaista asiantuntemusta omaavan, oman viranomaisensa palveluksessa olevan asiantuntijan osallistumaan heidän sijastaan kokouksiin.4 artikla Komission edustaja toimii komitean kokousten puheenjohtajana. Komissio huolehtii myös komitean ja sen työryhmien sihteeristötehtävistä sekä järjestää niiden työskentelyn.5 artikla Jäsenten toimikausi on viisi vuotta. Sama jäsen voidaan nimetä uudeksi toimikaudeksi. Viisivuotisen toimikauden päätyttyä jäsen jatkaa tehtävässään, hänen seuraajansa nimetään tai hänen toimikautensa uusitaan.Toimikausi päättyy ennen viisivuotiskauden päättymistä jäsenen erotessa, kuollessa tai jäsenen nimenneen jäsenvaltion pyynnöstä. Tällaisissa tapauksissa kyseinen kansallinen toimielin nimeää komissiota kuultuaan uuden jäsenen jäljellä olevaksi toimikaudeksi.Jäsenille ei makseta korvausta tehtävistä.Luettelo jäsenistä julkaistaan tiedoksi Euroopan yhteisöjen virallisessa lehdessä.6 artikla Komitea voi perustaa työryhmiä avustamaan itseään tehtäviensä hoitamisessa.Työryhmien tehtävänä on laatia komitealle mietintöjä komitean vahvistamista aiheista.7 artikla Komitea ja sen työryhmät kokoontuvat komission kutsusta komission toimipaikassa tai muualla.Komission yksiköiden edustajat, joiden toimialaan asia kuuluu, osallistuvat komitean ja sen työryhmien kokouksiin. Puheenjohtaja ja/tai komissio voivat kutsua esityslistaan merkityssä asiassa erityisen ansioituneen asiantuntijan osallistumaan komitean tai sen 6 artiklassa tarkoitettujen työryhmien työskentelyyn.8 artikla Komiteassa ja sen työryhmissä asioista ei äänestetä.Jos komitea hyväksyy pyydetyn lausunnon yksimielisesti, se laatii yleiset johtopäätökset.Jollei yksimielisyyttä saavuteta, keskustelujen aikana esiintulleet erilaiset kannat merkitään komission vastuulla laadittuun mietintöönKomissio voi pyytäessään komitealta lausuntoa asettaa määräajan, jonka kuluessa lausunto on annettava.9 artikla Komitean jäsenet eivät saa ilmaista komitean tai työryhmien työskentelyyn osallistuessaan saamiaan tietoja, jos komitean puheenjohtaja tai komissio ilmoittaa heille, että pyydetty lausunto tai esillä oleva kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan soveltamista.Tällöin ainoastaan komitean jäsenet ja komission yksiköiden edustajat osallistuvat kokoukseen.Tehty Brysselissä 9 päivänä helmikuuta 1990.Komission puolestaCarlo RIPA DI MEANAKomission jäsen(1) EYVL N:o L 358, 18.12.1986, s. 1


title: 2005/111/EY: Neuvoston päätös, tehty 31 päivänä tammikuuta 2005, alueiden komitean unkarilaisen varsinaisen jäsenen ja kolmen unkarilaisen varajäsenen nimeämisestä

text:
               9.2.2005

               FI

               Euroopan unionin virallinen lehti

               L 36/4

      NEUVOSTON PÄÄTÖS,
   tehty 31 päivänä tammikuuta 2005,
   alueiden komitean unkarilaisen varsinaisen jäsenen ja kolmen unkarilaisen varajäsenen nimeämisestä
   (2005/111/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Unkarin hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen alueiden komitean jäsenten ja varajäsenten nimeämisestä (1).

               (2)

               Alueiden komiteassa on vapautunut varsinaisen jäsenen paikka Gabor DEMSZKYn erottua, mikä on annettu neuvostolle tiedoksi 10 päivänä elokuuta 2004; alueiden komiteassa on vapautunut kahden varajäsenen paikka Klára KOVÁCSNÉ HORVÁTHin erottua, mikä on annettu neuvostolle tiedoksi 7 päivänä heinäkuuta 2004, ja János LÁZÁRin erottua, mikä on annettu neuvostolle tiedoksi 21 päivänä syyskuuta 2004, sekä yhden varajäsenen paikka Unkarin hallituksen ehdotettua Gábor BIHARYa varsinaiseksi jäseneksi,

         ON PÄÄTTÄNYT SEURAAVAA:
   Ainoa artikla
   Nimetään alueiden komiteaan

               a)

               varsinaiseksi jäseneksi:
               Gábor BIHARY,
               (Budapestin kaupunginvaltuuston jäsen, Euroopan yhdentymisen ja kansainvälisten asioiden lautakunnan puheenjohtaja),
               Gábor DEMSZKYn tilalle

               b)

               varajäseniksi:

                           Béla CSÉCSEI,
                           (Budapestin VIII:n kaupunginosan pormestari),
                           Gábor BIHARYn tilalle;

                           Nándor LITTER,
                           (Nagykanizsan pormestari),
                           János LÁZÁRin tilalle;

                           Zoltán NAGY,
                           (kaupunginvaltuutettu, Komáromin kaupunginhallitus),
                           Klára KOVÁCSNÉ HORVÁTHin tilalle

         jäljellä olevaksi toimikaudeksi eli 25 päivään tammikuuta 2006.

      Tehty Brysselissä 31 päivänä tammikuuta 2005.

            Neuvoston puolesta

            Puheenjohtaja

         J. ASSELBORN

      (1)  EYVL L 24, 26.1.2002, s. 38.


title: Euroopan parlamentin päätös (EU, Euratom) 2017/1610, annettu 27 päivänä huhtikuuta 2017, vastuuvapauden myöntämisestä pienistä ja keskisuurista yrityksistä vastaavan toimeenpanoviraston talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/103

         EUROOPAN PARLAMENTIN PÄÄTÖS (EU, Euratom) 2017/1610,
   annettu 27 päivänä huhtikuuta 2017,
   vastuuvapauden myöntämisestä pienistä ja keskisuurista yrityksistä vastaavan toimeenpanoviraston talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0269/2016) (2),

               —

               ottaa huomioon pienistä ja keskisuurista yrityksistä vastaavan toimeenpanoviraston lopullisen tilinpäätöksen varainhoitovuodelta 2015 (3),

               —

               ottaa huomioon komission kertomuksen varainhoitovuotta 2014 koskevien vastuuvapauspäätösten seurannasta (COM(2016) 674) sekä kertomuksen liitteenä olevat komission yksiköiden valmisteluasiakirjat (SWD(2016) 338, SWD(2016) 339),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2015 toimitetuista sisäisistä tarkastuksista (COM(2016) 628) sekä kertomuksen liitteenä olevan komission yksiköiden valmisteluasiakirjan (SWD(2016) 322),

               —

               ottaa huomioon tilintarkastustuomioistuimen kertomuksen pienistä ja keskisuurista yrityksistä vastaavan toimeenpanoviraston tilinpäätöksestä varainhoitovuodelta 2015 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä toimeenpanovirastoille (05874/2017 – C8-0038/2017),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon pienistä ja keskisuurista yrityksistä vastaavan toimeenpanoviraston perustamisesta ja päätösten 2004/20/EY ja 2007/372/EY kumoamisesta 17. joulukuuta 2013 annetun komission täytäntöönpanopäätöksen 2013/771/EU (9),

               —

               ottaa huomioon työjärjestyksen 93 artiklan ja liitteen IV,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0150/2017),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää pienistä ja keskisuurista yrityksistä vastaavan toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2015;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio ja toimeenpanovirastot, sekä 27. huhtikuuta 2017 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2015 vastuuvapausmenettelyssä (10);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio, ja näihin päätöksiin erottamattomasti kuuluvan päätöslauselman pienistä ja keskisuurista yrityksistä vastaavan toimeenpanoviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 417, 11.11.2016, s. 10.

      (4)  EUVL C 449, 1.12.2016, s. 61.

      (5)  EUVL C 380, 14.10.2016, s. 147.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 341, 18.12.2013, s. 73.

      (10)  Hyväksytyt tekstit, P8_TA(2017)0144 (katso tämän virallisen lehden sivu 66).


title: Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös, annettu 16 päivänä kesäkuuta 2011, Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen allekirjoittamisesta unionin puolesta ja sen väliaikaisesta soveltamisesta sekä Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välisen lisäsopimuksen allekirjoittamisesta unionin puolesta ja sen väliaikaisesta soveltamisesta

text:
               29.10.2011

               FI

               Euroopan unionin virallinen lehti

               L 283/1

         NEUVOSTON JA NEUVOSTOSSA KOKOONTUNEIDEN EUROOPAN UNIONIN JÄSENVALTIOIDEN HALLITUSTEN EDUSTAJIEN PÄÄTÖS,
   annettu 16 päivänä kesäkuuta 2011,
   Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen allekirjoittamisesta unionin puolesta ja sen väliaikaisesta soveltamisesta sekä Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välisen lisäsopimuksen allekirjoittamisesta unionin puolesta ja sen väliaikaisesta soveltamisesta
   (2011/708/EU)
   NEUVOSTO JA NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan ja 8 kohdan ensimmäisen alakohdan kanssa,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan yhteisön ja sen jäsenvaltioiden sekä Amerikan yhdysvaltojen välisessä lentoliikennesopimuksessa (1), jäljempänä ’lentoliikennesopimus’, jonka Amerikan yhdysvallat, Euroopan yhteisön jäsenvaltiot ja Euroopan yhteisö allekirjoittivat 25 ja 30 päivänä huhtikuuta 2007, sellaisena kuin se on muutettuna Amerikan yhdysvaltojen sekä Euroopan yhteisön ja sen jäsenvaltioiden välisen 25 ja 30 päivänä huhtikuuta 2007 allekirjoitetun lentoliikennesopimuksen muuttamista koskevalla pöytäkirjalla (2), jonka Amerikan yhdysvallat, Euroopan unionin jäsenvaltiot ja Euroopan unioni allekirjoittivat 24 päivänä kesäkuuta 2010, jäljempänä ’pöytäkirja’, määrätään nimenomaisesti kolmansien maiden liittymisestä lentoliikennesopimukseen.

               (2)

               Lentoliikennesopimuksen, sellaisena kuin se on muutettuna pöytäkirjalla, 18 artiklan 5 kohdalla perustettu sekakomitea on laatinut ehdotuksen Islannin ja Norjan kuningaskunnan liittymisestä lentoliikennesopimukseen, sellaisena kuin se on muutettuna pöytäkirjalla.

               (3)

               Sekakomitea antoi 16 päivänä marraskuuta 2010 ehdotuksen Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan väliseksi lentoliikennesopimukseksi, jäljempänä ’liittymissopimus’.

               (4)

               Komissio on neuvotellut Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välisen lisäsopimuksen, jäljempänä ’lisäsopimus’.

               (5)

               Liittymissopimus ja lisäsopimus olisi allekirjoitettava ja niitä olisi sovellettava väliaikaisesti kunnes niiden tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen sekä Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välisen lisäsopimuksen allekirjoittamiseen unionin puolesta sillä varauksella, että mainitut sopimukset tehdään.
   Liittymissopimuksen ja lisäsopimuksen tekstit on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa liittymissopimus ja lisäsopimus unionin puolesta.
   3 artikla
   Unioni ja sen jäsenvaltiot, siinä määrin kuin se on mahdollista sovellettavan kansallisen lainsäädännön nojalla, sekä muut sopimuspuolet soveltavat sopimusta ja lisäsopimusta sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (3).
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 16 päivänä kesäkuuta 2011.

            Puheenjohtaja

         VÖLNER P.

      (1)  EUVL L 134, 25.5.2007, s. 4.

      (2)  EUVL L 223, 25.8.2010, s. 3.

      (3)  Neuvoston pääsihteeristö julkaisee liittymissopimuksen ja lisäsopimuksen allekirjoituspäivän Euroopan unionin virallisessa lehdessä.
    ---documentbreak---

               29.10.2011

               FI

               Euroopan unionin virallinen lehti

               L 283/1

         KÄÄNNÖS
   LENTOLIIKENNESOPIMUS
   AMERIKAN YHDYSVALLAT, jäljempänä ’Yhdysvallat’,
   sekä
   BELGIAN KUNINGASKUNTA,
   BULGARIAN TASAVALTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   IRLANTI,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   ROMANIA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen osapuolia ja Euroopan unionin jäsenvaltioita, jäljempänä ’jäsenvaltiot’,
   ja
   EUROOPAN UNIONI,
   ISLANTI
   ja
   NORJAN KUNINGASKUNTA, jäljempänä ’Norja’,
   jotka
   HALUAVAT edistää sellaista kansainvälistä ilmailujärjestelmää, joka perustuu lentoyhtiöiden keskinäiseen kilpailuun markkinoilla, joilla valtion osallistuminen ja sääntely on mahdollisimman vähäistä,
   HALUAVAT helpottaa kansainvälisten lentoliikennemahdollisuuksien laajenemista muun muassa kehittämällä lentoliikenneverkostoja, jotka vastaavat tarkoituksenmukaisia lentoliikennepalveluja koskeviin matkustajien ja rahdinlähettäjien tarpeisiin,
   HALUAVAT taata lentoyhtiöille mahdollisuudet tarjota matkustajille ja rahdinlähettäjille kilpailukykyisiä hintoja ja palveluja avoimilla markkinoilla,
   HALUAVAT, että lentoliikenteen kaikki sektorit, mukaan lukien lentoyhtiöiden työntekijät, hyötyvät markkinoiden vapauttamista koskevasta sopimuksesta,
   HALUAVAT varmistaa, että kansainvälinen lentoliikenne on mahdollisimman turvallista ja vaaratonta, ja vahvistavat olevansa erityisen huolissaan ilma-aluksiin kohdistuvista teoista tai uhkista, jotka vaarantavat ihmisten tai omaisuuden turvallisuuden ja vaikuttavat kielteisesti lentoliikenteeseen sekä heikentävät yleisön luottamusta siviili-ilmailun turvallisuuteen,
   OTTAVAT HUOMIOON Chicagossa 7 päivänä joulukuuta 1944 allekirjoitettavaksi avatun kansainvälistä siviili-ilmailua koskevan yleissopimuksen,
   TOTEAVAT, että valtion tuet voivat vaikuttaa kielteisesti lentoyhtiöiden kilpailuun ja voivat vaarantaa tämän sopimuksen perustavoitteiden saavuttamisen,
   VAHVISTAVAT ympäristönsuojelun merkityksen kansainvälisen ilmailupolitiikan kehittämiselle ja täytäntöönpanolle,
   OTTAVAT HUOMIOON kuluttajansuojan tärkeyden, mukaan lukien Montrealissa 28 päivänä toukokuuta 1999 eräiden kansainvälistä ilmakuljetusta koskevien sääntöjen yhtenäistämisestä tehdyn yleissopimuksen mukainen suojelu,
   AIKOVAT toimia voimassa olevilla sopimuksilla luodun kehyksen pohjalta tavoitteena avata markkinoille pääsy ja maksimoida hyödyt kuluttajille, lentoyhtiöille, työntekijöille ja yhteisöille Atlantin molemmin puolin,
   TOTEAVAT, että niiden on tärkeää parantaa lentoyhtiöidensä pääsyä maailmanlaajuisille pääomamarkkinoille kilpailun vahvistamiseksi ja tämän sopimuksen tavoitteiden edistämiseksi,
   AIKOVAT OLLA esikuvana muulle maailmalle edistääkseen tämän keskeisen talouden alan vapauttamista,
   TOTEAVAT, että Euroopan unionista tehdyn sopimuksen ja Euroopan yhteisön perustamissopimuksen muuttamisesta tehdyn Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja ja että mainitusta päivästä alkaen kaikkia Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoittamassa lentoliikennesopimuksessa vahvistettuja Euroopan yhteisön oikeuksia ja velvoitteita ja kaikkia siinä olevia viittauksia Euroopan yhteisöön sovelletaan Euroopan unioniin,
   OVAT SOPINEET SEURAAVAA:
   1 artikla
   Määritelmä
   ’Osapuolella’ tarkoitetaan Yhdysvaltoja, Euroopan unionia ja sen jäsenvaltioita, Islantia tai Norjaa.
   2 artikla
   Lentoliikennesopimuksen, sellaisena kuin se on muutettuna pöytäkirjalla ja tämän sopimuksen liitteellä, soveltaminen
   Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoittaman lentoliikennesopimuksen, jäljempänä ’lentoliikennesopimus’, sellaisena kuin se on muutettuna lentoliikennesopimusta muuttavalla pöytäkirjalla, jonka Amerikan yhdysvallat sekä Euroopan unioni ja sen jäsenvaltiot allekirjoittivat 24 päivänä kesäkuuta 2010, jäljempänä ’pöytäkirja’, määräyksiä, jotka ovat osa tätä sopimusta, sovelletaan kaikkiin tämän sopimuksen osapuoliin, jollei tämän sopimuksen liitteestä muuta johdu. Lentoliikennesopimuksen määräyksiä, sellaisina kuin ne ovat muutettuina pöytäkirjalla, sovelletaan Islantiin ja Norjaan siten kuin ne olisivat Euroopan unionin jäsenvaltioita, joten Islannilla ja Norjalla on samat oikeudet ja velvoitteet kuin jäsenvaltioilla kyseisen sopimuksen nojalla. Tämän sopimuksen liitteissä olevat määräykset ovat olennainen osa tätä sopimusta.
   3 artikla
   Irtisanominen tai väliaikaisen soveltamisen lopettaminen
   1.   Yhdysvallat tai Euroopan unioni ja sen jäsenvaltiot voivat milloin tahansa ilmoittaa kirjallisesti diplomaattiteitse muille osapuolille päätöksestään irtisanoa tämä sopimus tai lopettaa tämän sopimuksen 5 artiklan mukainen väliaikainen soveltaminen.
   Tällaisesta ilmoituksesta on toimitettava samanaikaisesti jäljennös Kansainväliselle siviili-ilmailujärjestölle (ICAO). Tämän sopimuksen voimassaolo tai sen väliaikainen soveltaminen lakkaa keskiyöllä (GMT) sen kansainvälisen ilmakuljetusliiton (IATA) liikennekauden päättyessä, joka oli käynnissä vuoden kuluttua sopimuksen irtisanomista koskevan kirjallisen ilmoituksen päiväyksestä, jollei irtisanomisilmoitusta peruuteta kaikkien osapuolten sopimuksella ennen mainitun ajanjakson päättymistä.
   2.   Islanti tai Norja voi milloin tahansa ilmoittaa kirjallisesti diplomaattiteitse muille osapuolille päätöksestään irtisanoa tämä sopimus tai lopettaa tämän sopimuksen 5 artiklassa tarkoitettu väliaikainen soveltaminen. Tällaisesta ilmoituksesta on toimitettava samanaikaisesti jäljennös ICAO:lle. Tällainen irtisanominen tai väliaikaisen soveltamisen lakkautus tulee voimaan keskiyöllä (GMT) sen kansainvälisen ilmakuljetusliiton (IATA) liikennekauden päättyessä, joka oli käynnissä vuoden kuluttua sopimuksen irtisanomista koskevan kirjallisen ilmoituksen päiväyksestä, jollei irtisanomisilmoitusta peruuteta kirjallisen ilmoituksen tehneen osapuolen, Yhdysvaltojen sekä Euroopan unionin ja sen jäsenvaltioiden sopimuksella ennen mainitun ajanjakson päättymistä.
   3.   Yhdysvallat tai Euroopan unioni ja sen jäsenvaltiot voivat milloin tahansa ilmoittaa kirjallisesti diplomaattiteitse Islannille tai Norjalle päätöksestään irtisanoa tämä sopimus tai lopettaa tämän sopimuksen 5 artiklassa tarkoitettu väliaikainen soveltaminen Islannin tai Norjan osalta. Ilmoituksesta on toimitettava samanaikaisesti jäljennökset tämän sopimuksen kahdelle muulle osapuolelle ja ICAO:lle. Irtisanominen tai väliaikaisen soveltamisen lopettaminen Islannin tai Norjan osalta tulee voimaan keskiyöllä (GMT) sen kansainvälisen ilmakuljetusliiton (IATA) liikennekauden päättyessä, joka oli käynnissä vuoden kuluttua sopimuksen irtisanomista koskevan kirjallisen ilmoituksen päiväyksestä, jollei irtisanomisilmoitusta peruuteta Yhdysvaltojen, Euroopan unionin ja sen jäsenvaltioiden sekä kirjallisen ilmoituksen vastaanottaneen osapuolen sopimuksella ennen mainitun ajanjakson päättymistä.
   4.   Tässä artiklassa tarkoitettua noottienvaihtoa varten, tapauksen mukaan, Euroopan unionille ja sen jäsenvaltioille osoitetut nootit on toimitettava Euroopan unionille ja Euroopan unioni vastaa Euroopan unionin ja sen jäsenvaltioiden noottien toimittamisesta.
   5.   Sen estämättä, mitä tässä artiklassa muutoin määrätään, tämä sopimus irtisanotaan samanaikaisesti, jos lentoliikennesopimus, sellaisena kuin se on muutettuna pöytäkirjalla, irtisanotaan.
   4 artikla
   Rekisteröinti ICAO:ssa
   Euroopan unionin neuvoston pääsihteeristö rekisteröi tämän sopimuksen ja sen muutokset ICAO:ssa.
   5 artikla
   Väliaikainen soveltaminen
   Osapuolet soveltavat tätä sopimusta väliaikaisesti, siinä määrin kuin se on mahdollista sovellettavan kansallisen lainsäädännön nojalla, sopimuksen allekirjoituspäivästä sen voimaantuloon saakka. Jos lentoliikennesopimus, sellaisena kuin se on muutettuna pöytäkirjalla, irtisanotaan sen 23 artiklan mukaisesti tai kyseisen sopimuksen väliaikainen soveltaminen lakkaa sen 25 artiklan mukaisesti tai jos pöytäkirjan väliaikainen soveltaminen lakkaa pöytäkirjan 9 artiklan mukaisesti, tämän sopimuksen väliaikainen soveltaminen lakkaa samanaikaisesti.
   6 artikla
   Voimaantulo
   Tämä sopimus tulee voimaan myöhäisimpänä seuraavista ajankohdista:

               1.

               lentoliikennesopimuksen voimaantulopäivänä,

               2.

               pöytäkirjan voimaantulopäivänä tai

               3.

               kuukauden kuluttua viimeisimmän sellaisen diplomaattisen nootin päiväyksestä, jolla osapuolet vahvistavat, että kaikki tämän sopimuksen voimaantulon edellyttämät tarvittavat menettelyt on saatettu päätökseen.

         Tätä noottienvaihtoa varten, tapauksen mukaan, Euroopan unionille ja sen jäsenvaltioille osoitetut nootit on toimitettava Euroopan unionille ja Euroopan unioni vastaa Euroopan unionin ja sen jäsenvaltioiden noottien toimittamisesta. Euroopan unionin ja sen jäsenvaltioiden nootin tai noottien on sisällettävä kunkin jäsenvaltion tiedonanto, jossa vahvistetaan, että jäsenvaltio on saattanut päätökseen tämän sopimuksen voimaantulon edellyttämät menettelyt.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      Tämä sopimus on tehty Luxemburgissa ja Oslossa kuudentenatoista ja kahdentenakymmenentenäensimmäisenä päivänä kesäkuuta 2011 neljänä kappaleena.

         For the United States of America

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

   YHTEINEN JULISTUS
   Amerikan yhdysvaltojen sekä Euroopan unionin ja sen jäsenvaltioiden, Islannin ja Norjan kuningaskunnan edustajat vahvistivat, että Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välinen lentoliikennesopimus, jäljempänä ’sopimus’, on tarkoitus tehdä todistusvoimaiseksi muilla kielillä siten kuin määrätään joko kirjeenvaihdossa ennen sopimuksen allekirjoittamista tai sekakomitean päätöksessä sopimuksen allekirjoittamisen jälkeen.
   Tämä yhteinen julistus on sopimuksen erottamaton osa.
   LIITE

      Islantia ja Norjaa koskevat erityismääräykset

   Lentoliikennesopimuksen, sellaisena kuin on muutettuna pöytäkirjalla, määräyksiä, joita muutetaan seuraavasti, sovelletaan kaikkiin tämän sopimuksen osapuoliin. Lentoliikennesopimuksen, sellaisena kuin se on muutettuna pöytäkirjalla, määräyksiä sovelletaan Islantiin ja Norjaan siten kuin ne olisivat Euroopan unionin jäsenvaltioita, joten Islannilla ja Norjalla on samat oikeudet ja velvoitteet kuin jäsenvaltioilla kyseisen sopimuksen nojalla, jollei seuraavasta muuta johdu:

               1.

               Muutetaan lentoliikennesopimuksen, sellaisena kuin se on muutettuna pöytäkirjalla, 1 artiklan 9 kohta seuraavasti:
               ” ’alueella’ Yhdysvaltojen osalta maa-aluetta (mannerta ja saaria), sisävesiä ja sen suvereniteettiin ja lainkäyttövaltaan kuuluvia aluemerta sekä Euroopan unionin ja sen jäsenvaltioiden osalta maa-aluetta (mannerta ja saaria), sisävesiä ja aluemerta, joihin sovelletaan Euroopan talousalueesta tehtyä sopimusta, lukuun ottamatta Liechtensteinin ruhtinaskunnan suvereniteettiin ja lainkäyttövaltaan kuuluvia maa-alueita ja sisävesiä, mainitussa sopimuksessa tai sen korvaavassa oikeudellisessa välineessä säädettyjen edellytysten mukaisesti. Tämän sopimuksen soveltamisella Gibraltarin lentoasemaan ei katsota olevan vaikutusta Espanjan kuningaskunnan ja Yhdistyneen kuningaskunnan oikeudelliseen asemaan sen alueen suvereniteettia koskevassa riidassa, jolla kyseinen lentoasema sijaitsee, eikä Gibraltarin lentoaseman jättämiseen edelleen jäsenvaltioiden välillä 18 päivänä syyskuuta 2006 voimassa olleiden unionin ilmailualan toimenpiteiden ulkopuolelle Cordobassa 18 päivänä syyskuuta 2006 annetun Gibraltarin lentoasemaa koskevan ministereiden julkilausuman mukaisesti; ja”

               2.

               Lentoliikennesopimuksen, sellaisena kuin se on muutettuna pöytäkirjalla, 23–26 artiklaa ei sovelleta Islantiin ja Norjaan.

               3.

               Pöytäkirjan 9 ja 10 artiklaa ei sovelleta Islantiin ja Norjaan.

               4.

               Lisätään lentoliikennesopimuksen, sellaisena kuin se on muutettuna pöytäkirjalla, liitteessä I olevaan 1 jaksoon kohdat seuraavasti:

                           ”w.

                           Islanti: Lentoliikennesopimus, allekirjoitettu Washingtonissa 14 päivänä kesäkuuta 1995; muutettu 1 päivänä maaliskuuta 2002 noottienvaihdolla; muutettu 14 päivänä maaliskuuta 2006 ja 9 päivänä maaliskuuta 2007 noottienvaihdolla.

                           x.

                           Norjan kuningaskunta: Lentoliikennesopimus, saatettu voimaan noottienvaihdolla Washingtonissa 6 päivänä lokakuuta 1945; muutettu 6 päivänä elokuuta 1954 noottienvaihdolla; muutettu 16 päivänä kesäkuuta 1995 noottienvaihdolla.”

               5.

               Muutetaan lentoliikennesopimuksen, sellaisena kuin se on muutettuna pöytäkirjalla, liitteessä 1 oleva 2 jakso seuraavasti:
               ”Sen estämättä, mitä tämän liitteen 1 jaksossa määrätään, sellaisten alueiden osalta, jotka eivät kuulu tämän sopimuksen 1 artiklassa olevan alueen määritelmän soveltamisalaan, jatketaan mainitun jakson e kohdassa (Tanska–Yhdysvallat), g kohdassa (Ranska–Yhdysvallat), v kohdassa (Yhdistynyt kuningaskunta–Yhdysvallat) ja x kohdassa (Norja–Yhdysvallat) mainittujen sopimusten soveltamista kyseisten sopimusten määräysten mukaisesti.”

               6.

               Muutetaan lentoliikennesopimuksen, sellaisena kuin se on muutettuna pöytäkirjalla, liitteessä 1 oleva 3 jakso seuraavasti:
               ”Sen estämättä, mitä tämän sopimuksen 3 artiklassa määrätään, Yhdysvaltojen lentoyhtiöillä ei ole oikeutta tarjota pelkkiä rahtikuljetuksia, jos ne eivät ole osa Yhdysvaltojen ja jäsenvaltioissa sijaitsevien paikkojen välistä liikennettä, lukuun ottamatta Tšekin tasavaltaan, Ranskan tasavaltaan, Saksan liittotasavaltaan, Luxemburgin suurherttuakuntaan, Maltaan, Puolan tasavaltaan, Portugalin tasavaltaan, Slovakian tasavaltaan, Islantiin ja Norjan kuningaskuntaan saapuvaa tai sieltä lähtevää liikennettä.”

               7.

               Lisätään lentoliikennesopimuksen, sellaisena kuin se on muutettuna pöytäkirjalla, liitteessä 2 olevan 3 artiklan loppuun virke seuraavasti:
               ”Islannin ja Norjan osalta järjestelmään sisältyvät muun muassa, ei kuitenkaan ainoastaan, Euroopan talousalueesta tehdyn sopimuksen 53, 54 ja 55 artikla ja Euroopan unionin toiminnasta tehdyn sopimuksen 101, 102 ja 105 artiklan täytäntöönpanoa koskevat Euroopan unionin asetukset, siltä osin kuin ne on sisällytetty Euroopan talousalueesta tehtyyn sopimukseen, sekä niiden mahdolliset muutokset.”

               8.

               Lentoliikennesopimuksen, sellaisena kuin se on muutettuna pöytäkirjalla, 21 artiklan 4 kohtaa sovelletaan Islantiin ja Norjaan siltä osin kuin asiaan liittyvät Euroopan unionin säädökset ja määräykset on sisällytetty Euroopan talousalueesta tehtyyn sopimukseen, mahdollisine mukautuksineen. Lentoliikennesopimuksen, sellaisena kuin se on muutettuna pöytäkirjalla, 21 artiklan 4 kohdan a ja b alakohdassa määrätyt oikeudet koskevat Islantia ja Norjaa ainoastaan, jos melupohjaisten toimintarajoitusten asettamisen osalta Islantiin tai Norjaan sovelletaan Euroopan talousalueesta tehtyyn sopimukseen sisällytettyjen asiaan liittyvien Euroopan unionin lakien ja asetusten nojalla valvontaa, joka vastaa lentoliikennesopimuksen, sellaisena kuin se on muutettuna pöytäkirjalla, 21 artiklan 4 kohdassa määrättyä valvontaa.

          ---documentbreak--- NA ---documentbreak---

               29.10.2011

               FI

               Euroopan unionin virallinen lehti

               L 283/1

         Euroopan unionin ja sen jäsenvaltioiden, Islannin sekä Norjan kuningaskunnan välinen
   LISÄSOPIMUS
   Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamisesta
   BELGIAN KUNINGASKUNTA,
   BULGARIAN TASAVALTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   IRLANTI,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   ROMANIA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen osapuolia ja Euroopan unionin jäsenvaltioita, jäljempänä ’jäsenvaltiot’,
   sekä
   EUROOPAN UNIONI,
   ISLANTI
   ja
   NORJAN KUNINGASKUNTA, jäljempänä ’Norja’,
   jotka
   OTTAVAT HUOMIOON, että Euroopan komissio on neuvotellut Euroopan unionin ja sen jäsenvaltioiden puolesta Amerikan yhdysvaltojen kanssa lentoliikennesopimuksen noudattaen neuvoston päätöstä komission valtuuttamisesta aloittamaan neuvottelut,
   OTTAVAT HUOMIOON, että Amerikan yhdysvaltojen, Euroopan yhteisön ja sen jäsenvaltioiden välinen lentoliikennesopimus, jäljempänä ’lentoliikennesopimus’, parafoitiin 2 päivänä maaliskuuta 2007 ja allekirjoitettiin Brysselissä 25 päivänä huhtikuuta 2007 ja Washington D.C:ssä 30 päivänä huhtikuuta 2007, ja että sitä on sovellettu väliaikaisesti 30 päivästä maaliskuuta 2008,
   OTTAVAT HUOMIOON, että lentoliikennesopimusta muutettiin Amerikan yhdysvaltojen sekä Euroopan unionin ja sen jäsenvaltioiden välisen lentoliikennesopimuksen muuttamisesta tehdyllä pöytäkirjalla, jäljempänä ’pöytäkirja’, joka parafoitiin 25 päivänä maaliskuuta 2010 ja allekirjoitettiin Luxemburgissa 24 päivänä kesäkuuta 2010,
   OTTAVAT HUOMIOON, että Islanti ja Norja, jotka ovat Euroopan talousalueesta tehdyn sopimuksen perusteella täysivaltaisia jäseniä Euroopan ilmailumarkkinoilla, ovat liittyneet lentoliikennesopimukseen, sellaisena kuin se on muutettuna pöytäkirjalla, samana päivänä tehdyllä Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisellä sopimuksella, jäljempänä ’sopimus’, johon on sisällytetty lentoliikennesopimus sellaisena kuin se on muutettuna pöytäkirjalla,
   TOTEAVAT, että on tarpeen säätää menettelyistä, joiden mukaisesti voidaan tarvittaessa päättää miten lentoliikennesopimuksen, sellaisena kuin se on muutettuna pöytäkirjalla, 21 artiklan 5 kohdan mukaiset toimenpiteet toteutetaan,
   TOTEAVAT, että on lisäksi tarpeen säätää menettelyistä, joiden mukaisesti Norja ja Islanti osallistuvat lentoliikennesopimuksen, sellaisena kuin se on muutettuna pöytäkirjalla, 18 artiklan nojalla perustettuun sekakomiteaan ja lentoliikennesopimuksen, sellaisena kuin se on muutettuna pöytäkirjalla, 19 artiklan määräysten mukaiseen välimiesmenettelyyn. Näillä menettelyillä olisi varmistettava tarvittava yhteistyö, tiedonkulku ja kuulemiset ennen sekakomitean kokouksia sekä lentoliikennesopimuksen, sellaisena kuin se on muutettuna pöytäkirjalla, tiettyjen määräysten täytäntöönpano, mukaan lukien lentoturvallisuutta, ilmailun turvaamista, liikenneoikeuksien myöntämistä ja peruuttamista sekä valtion tukia koskevat määräykset,
   OVAT SOPINEET SEURAAVAA:
   1 artikla
   Ilmoitukset
   Jos Euroopan unioni ja sen jäsenvaltiot päättävät irtisanoa sopimuksen sen 3 artiklan mukaisesti tai päättävät keskeyttää sen väliaikaisen soveltamisen taikka peruuttaa tätä koskevat ilmoitukset, komissio ilmoittaa siitä viipymättä Islannille ja Norjalle ennen Amerikan yhdysvalloille diplomaattiteitse annettavaa ilmoitusta. Vastaavasti Islanti ja/tai Norja ilmoittavat viipymättä komissiolle tällaisista päätöksistä.
   2 artikla
   Liikennöintioikeuksien peruuttaminen
   Lentoliikennesopimuksen, sellaisena kuin se on muutettuna pöytäkirjalla, 21 artiklan 5 kohdan mukaisen päätöksen siitä, että toisen osapuolen lentoyhtiöiden ei sallita liikennöidä lisävuoroja tai tulla uusille markkinoille lentoliikennesopimuksen nojalla, ja tällaisesta päätöksestä ilmoittamisesta Amerikan yhdysvalloille tai tällaisen päätöksen peruuttamiseen suostumisesta tekevät neuvosto, Euroopan unionin ja sen jäsenvaltioiden puolesta yksimielisesti perussopimuksen asiaan liittyvien määräysten mukaisesti, sekä Islanti ja Norja. Neuvoston puheenjohtaja ilmoittaa tämän jälkeen Euroopan unionin ja sen jäsenvaltioiden sekä Norjan ja Islannin puolesta Amerikan yhdysvalloille tällaisesta päätöksestä.
   3 artikla
   Sekakomitea
   1.   Euroopan unionia, sen jäsenvaltioita, Islantia ja Norjaa edustavat lentoliikennesopimuksen, sellaisena kuin se on muutettuna pöytäkirjalla, 18 artiklalla perustetussa sekakomiteassa komission, jäsenvaltioiden, Islannin ja Norjan edustajat.
   2.   Komissio esittää Euroopan unionin, sen jäsenvaltioiden, Norjan ja Islannin kannan sekakomiteassa lukuun ottamatta EU:ssa jäsenvaltioiden yksinomaiseen toimivaltaan kuuluvia aloja, joita koskevan kannan esittävät tapauksen mukaan neuvoston puheenjohtajavaltio tai komissio, Islanti ja Norja.
   3.   Komissio hyväksyy yhdessä Islannin ja Norjan kanssa sekakomitean kokouksissa esitettävän Islannin ja Norjan kannan lentoliikennesopimuksen, sellaisena kuin se on muutettuna pöytäkirjalla, 14 tai 20 artiklan soveltamisalaan kuuluviin asioihin sekä asioihin, jotka eivät edellytä sellaisen päätöksen tekemistä, jolla on oikeusvaikutuksia.
   4.   Muissa sekakomitean päätöksissä, jotka koskevat Euroopan talousalueesta tehtyyn sopimukseen sisällytettyjen asetuksien ja direktiivien soveltamisalaan kuuluvia asioita, Islanti ja Norja hyväksyvät komission ehdotuksesta Islannin ja Norjan kannan.
   5.   Muissa sekakomitean päätöksissä, jotka koskevat Euroopan talousalueesta tehtyyn sopimukseen sisällytettyjen asetuksien ja direktiivien soveltamisalaan kuulumattomia asioita, Islanti ja Norja hyväksyvät yhdessä komission kanssa Islannin ja Norjan kannan.
   6.   Komissio toteuttaa tarvittavat toimenpiteet sen varmistamiseksi, että Islanti ja Norja osallistuvat täysimääräisesti jäsenvaltioiden kanssa pidettäviin koordinointi-, kuulemis- tai päätöksentekokokouksiin ja että ne saavat kaikki sekakomitean kokousten valmistelussa tarvittavat tiedot.
   4 artikla
   Välimiesmenettely
   1.   Komissio edustaa Euroopan unionia, jäsenvaltioita, Islantia ja Norjaa lentoliikennesopimuksen, sellaisena kuin se on muutettuna pöytäkirjalla, 19 artiklan määräysten mukaisessa välimiesmenettelyssä.
   2.   Komissio toteuttaa tarvittaessa toimenpiteet sen varmistamiseksi, että Islanti ja Norja osallistuvat välimiesmenettelyjen valmisteluun ja koordinointiin.
   3.   Jos neuvosto päättää peruuttaa etuuksia lentoliikennesopimuksen, sellaisena kuin se on muutettuna pöytäkirjalla, 19 artiklan 7 kohdan mukaisesti, päätöksestä ilmoitetaan Islannille ja Norjalle. Vastaavasti Islanti ja/tai Norja ilmoittavat komissiolle tällaisista päätöksistä.
   4.   Komissio, jota avustavat neuvoston nimeämä jäsenvaltioiden edustajien erityiskomitea sekä Islanti ja Norja, päättää kaikista muista tarvittavista lentoliikennesopimuksen, sellaisena kuin se on muutettuna pöytäkirjalla, 19 artiklan nojalla toteutettavista tarvittavista toimista asioissa, jotka EU:ssa kuuluvat unionin toimivaltaan.
   5 artikla
   Tietojen vaihto
   1.   Islanti ja Norja ilmoittavat viipymättä komissiolle lentoliikennesopimuksen, sellaisena kuin se on muutettuna pöytäkirjalla, 4 tai 5 artiklan nojalla tekemistään päätöksistä olla myöntämättä lupia jollekin Amerikan yhdysvaltojen lentoyhtiölle, peruuttaa luvat kokonaan tai tilapäisesti tai rajoittaa niiden käyttöä. Vastaavasti komissio ilmoittaa viipymättä Islannille ja Norjalle tällaisista jäsenvaltioissa tehdyistä päätöksistä.
   2.   Islanti ja Norja ilmoittavat viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet lentoliikennesopimuksen, sellaisena kuin se on muutettuna pöytäkirjalla, 8 artiklan nojalla. Vastaavasti komissio ilmoittaa viipymättä Islannille ja Norjalle tällaisista jäsenvaltioissa tehdyistä tai vastaanotetuista päätöksistä.
   3.   Islanti ja Norja ilmoittavat viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet lentoliikennesopimuksen, sellaisena kuin se on muutettuna pöytäkirjalla, 9 artiklan nojalla. Vastaavasti komissio ilmoittaa viipymättä Islannille ja Norjalle tällaisista jäsenvaltioissa tehdyistä tai vastaanotetuista päätöksistä.
   6 artikla
   Valtion avustukset ja tuki
   1.   Jos Islanti tai Norja katsoo, että tuella tai avustuksella, jota valtion yksikkö harkitsee annettavaksi tai antaa Amerikan yhdysvaltojen alueella, on lentoliikennesopimuksen, sellaisena kuin se on muutettuna pöytäkirjalla, 14 artiklan 2 kohdassa tarkoitettuja kielteisiä vaikutuksia kilpailuun, se ilmoittaa asiasta komissiolle. Jos jokin jäsenvaltio on tuonut vastaavan asian komission tietoon, komissio antaa sen vastaavasti tiedoksi Islannille ja Norjalle.
   2.   Komissio, Islanti ja Norja voivat ottaa yhteyttä kyseiseen valtion yksikköön tai pyytää lentoliikennesopimuksen, sellaisena kuin se on muutettuna pöytäkirjalla, 18 artiklan nojalla perustetun sekakomitean koolle kutsumista.
   3.   Komissio, Islanti ja Norja ilmoittavat toisillensa viipymättä, jos Amerikan yhdysvallat ottaa niihin yhteyttä lentoliikennesopimuksen, sellaisena kuin se on muutettuna pöytäkirjalla, 14 artiklan 3 kohdan nojalla.
   7 artikla
   Irtisanominen tai väliaikaisen soveltamisen lopettaminen
   1.   Osapuoli voi milloin tahansa ilmoittaa kirjallisesti diplomaattiteitse muille osapuolille päätöksestään irtisanoa tämä lisäsopimus tai lopettaa sen väliaikainen soveltaminen. Tämä lisäsopimus irtisanotaan tai sen väliaikainen soveltaminen lakkaa keskiyöllä (GMT) kuuden kuukauden kuluttua sopimuksen irtisanomista tai väliaikaisen soveltamisen lakkauttamista koskevan kirjallisen ilmoituksen päiväyksestä, jollei irtisanomisilmoitusta peruuteta osapuolten sopimuksella ennen mainitun määräajan päättymistä.
   2.   Sen estämättä, mitä tässä artiklassa muutoin määrätään, jos sopimus irtisanotaan tai sen väliaikainen soveltaminen lopetetaan, tämä lisäsopimus irtisanotaan tai sen väliaikainen soveltaminen lakkaa samanaikaisesti.
   8 artikla
   Väliaikainen soveltaminen
   Sopimuspuolet sopivat soveltavansa tätä lisäsopimusta väliaikaisesti, siinä määrin kuin se on mahdollista sovellettavan kansallisen lainsäädännön nojalla, joko lisäsopimuksen allekirjoituspäivästä tai sopimuksen 5 artiklassa tarkennetusta päivästä sen mukaan, kumpi näistä on myöhäisempi, kunnes sopimus tulee voimaan 9 artiklan nojalla.
   9 artikla
   Voimaantulo
   Tämä sopimus tulee voimaan joko a) kuukauden kuluttua siitä päivästä, jona osapuolten välisen noottienvaihdon, jolla on vahvistettu, että kaikki tämän sopimuksen voimaantulon edellyttämät menettelyt on saatettu päätökseen, viimeisin nootti on päivätty, tai b) sopimuksen voimaantulopäivänä, sen mukaan, kumpi näistä ajankohdista on myöhäisempi.

      TÄMÄN VAKUUDEKSI allekirjoittaneet ovat asianmukaisesti siihen valtuutettuina allekirjoittaneet tämän lisäsopimuksen.
      Tämä lisäsopimus on tehty Luxemburgissa ja Oslossa 16 ja 21 päivänä kesäkuuta 2011 kolmena kappaleena bulgarian, englannin, espanjan, hollannin, islannin, italian, kreikan, latvian, liettuan, maltan, norjan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         For Kongeriket Norge

         Voor het Koninkrijk België
         Pour le Royaume de Belgique
         Für das Königreich Belgien

         Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
         Cette signature engage également la Région wallonne, la Région flamande et la Région de Bruxelles-Capitale.
         Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

         За Репyблика Бългaрия

         Za Českou republiku

         For Kongeriget Danmark

         Für die Bundesrepublik Deutschland

         Eesti Vabariigi nimel

         Thar cheann Na hÉireann
         For Ireland

         Για την Ελληνική Δημοκρατία

         Por el Reino de España

         Pour la République française

         Per la Repubblica italiana

         Για την Κυπριακή Δημοκρατία

         Latvijas Republikas vārdā –

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għal Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Pentru România

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland